CELEX: 32021R1754
Language: hu
Date: 2021-10-04 00:00:00
Title: A Bizottság (EU) 2021/1754 végrehajtási rendelete (2021. október 4.) a védintézkedés hatálya alá tartozó acéltermékekre vonatkozóan dömping- és szubvencióellenes intézkedéseket bevezető rendeletek módosításáról szóló (EU) 2019/1382 végrehajtási rendelet módosításáról

2021.10.5.   
               
               
                  HU
               
               
                  Az Európai Unió Hivatalos Lapja
               
               
                  L 352/1
               
            
         A BIZOTTSÁG (EU) 2021/1754 VÉGREHAJTÁSI RENDELETE
         (2021. október 4.)
         a védintézkedés hatálya alá tartozó acéltermékekre vonatkozóan dömping- és szubvencióellenes intézkedéseket bevezető rendeletek módosításáról szóló (EU) 2019/1382 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a dömpingellenes, illetve szubvencióellenes intézkedések és védintézkedések együttes alkalmazása esetén az Unió által hozható intézkedésekről szóló, 2015. március 11-i (EU) 2015/477 európai parlamenti és tanácsi rendeletre (1),
         mivel:
         
                     (1)
                  
                  
                     Az (EU) 2019/159 bizottsági végrehajtási rendelettel (2) a Bizottság hároméves időtartamra védintézkedést vezetett be egyes acéltermékek vonatkozásában. Az intézkedések meghatározott időszakokban érvényes vámkontingenseket írnak elő, és úgy rendelkeznek, hogy amennyiben a behozatalok meghaladnak egy, a 2015-től 2017-ig tartó időszakban átlagosan behozott mennyiségek függvényében megállapított küszöbértéket, a vámkontingensen felüli mennyiségekre 25 %-os vámot kell fizetni. Az (EU) 2021/1029 bizottsági végrehajtási rendelettel (3) a Bizottság három évvel, 2024. június 30-ig meghosszabbította a védintézkedés alkalmazását.
                  
               
                     (2)
                  
                  
                     Az (EU) 2019/1382 bizottsági végrehajtási rendelettel (4) a Bizottság olyan mechanizmust vezetett be, amely megakadályozza a vámkontingensek túllépése esetén fizetendő vám, valamint az egyes acéltermékekre szintén alkalmazandó dömpingellenes és/vagy kiegyenlítő intézkedések egyidejű alkalmazását.
                  
               
                     (3)
                  
                  
                     Az (EU) 2019/1382 rendelet melléklete ezért felsorolja valamennyi, az adott időpontban a védintézkedés hatálya alá is tartozó termékek vonatkozásában bevezetett dömping- és szubvencióellenes intézkedést, és megadja azon dömpingellenes és/vagy szubvencióellenes vámot, amely a vámkontingens túllépése esetén fizetendő vám alkalmazásakor alkalmazandó.
                  
               
                     (4)
                  
                  
                     A Bizottság 2021. július 6-án az (EU) 2021/1100 bizottsági végrehajtási rendelettel (5) végleges dömpingellenes vámot vetett ki a Törökországból származó egyes melegen hengerelt, sík, vasból, ötvözetlen acélból vagy más ötvözött acélból készült termékek behozatalára.
                  
               
                     (5)
                  
                  
                     Az intézkedések egyidejű alkalmazását megakadályozó mechanizmus a szóban forgó termékekre is vonatkozik, mivel azok a védintézkedés hatálya alá is tartoznak. Az (EU) 2019/1382 végrehajtási rendelet mellékletét ennélfogva módosítani kell, hogy az magában foglalja az (EU) 2021/1100 végrehajtási rendeletet.
                  
               
                     (6)
                  
                  
                     Annak érdekében, hogy a gazdasági szereplők számára biztosított legyen az átláthatóság, a jövőben minden, a védintézkedés hatálya alá is tartozó acéltermékekre vonatkozó dömpingellenes és/vagy szubvencióellenes rendelet tartalmaz majd olyan egyedi rendelkezéseket, amelyek megakadályozzák a kontingensen felüli védintézkedésekre vonatkozó vámmal való egyidejű alkalmazásukat.
                  
               
                     (7)
                  
                  
                     Az e rendeletben előírt intézkedések összhangban vannak a Piacvédelmi Eszközök Bizottsága véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/1382 végrehajtási rendelet a következőképpen módosul:
            
                        1.
                     
                     
                        „A védintézkedés hatálya alá tartozó termékekre vonatkozó dömpingellenes és szubvencióellenes intézkedéseket bevezető rendeletek jegyzéke” című 1.B. MELLÉKLET a következő ponttal egészül ki:
                        
                                    „20.
                                 
                                 
                                    A BIZOTTSÁG (EU) 2021/1100 VÉGREHAJTÁSI RENDELETE (2021. július 5.) a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 238., 2021.7.6., 32. o.).”
                                 
                              
                  
                        2.
                     
                     
                        „A termékre érvényes védővám alkalmazásának időtartama alatt alkalmazandó dömpingellenes és/vagy kiegyenlítő vámtételek” című 2. MELLÉKLET a következő 2.19. MELLÉKLETTEL egészül ki:
                        „2.19. MELLÉKLET
                        A Bizottság (EU) 2021/1100 végrehajtási rendelete (2021. július 5.) a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 238., 2021.7.6., 32. o.).
                        
                                    
                                       Ország
                                    
                                 
                                 
                                    
                                       Vállalat
                                    
                                 
                                 
                                    
                                       TARIC-kiegészítő kód
                                    
                                 
                                 
                                    
                                       Eredeti végleges dömpingellenes vám
                                    
                                 
                                 
                                    
                                       Dömpingellenes vám a védővám alkalmazásának időtartama alatt
                                    
                                 
                              
                                    Törökország
                                 
                                 
                                    Çolakoğlu Metalurji A.Ş.
                                 
                                 
                                    C602
                                 
                                 
                                    7,3  %
                                 
                                 
                                    0,0  %
                                 
                              
                                    Törökország
                                 
                                 
                                    Erdemir csoport: – Ereğli Demir ve Çelik Fabrikalari T.A.S. – İskenderun Demir ve Çelik A.Ş.
                                 
                                 
                                    C603
                                 
                                 
                                    5,0  %
                                 
                                 
                                    0,0  %
                                 
                              
                                    Törökország
                                 
                                 
                                    Habaş Sinai ve Tibbi Gazlar İstihsal Endüstrisi A.Ş
                                 
                                 
                                    C604
                                 
                                 
                                    4,7  %
                                 
                                 
                                    0,0  %
                                 
                              
                                    Törökország
                                 
                                 
                                    Ağir Haddecilik A.Ş.
                                 
                                 
                                    C605
                                 
                                 
                                    5,7  %
                                 
                                 
                                    0,0  %
                                 
                              
                                    Törökország
                                 
                                 
                                    Borçelik Çelik Sanayii Ticaret A.Ş.
                                 
                                 
                                    C606
                                 
                                 
                                    5,7  %
                                 
                                 
                                    0,0  %
                                 
                              
                                    Törökország
                                 
                                 
                                    Minden más vállalat
                                 
                                 
                                    C999
                                 
                                 
                                    7,3  %
                                 
                                 
                                    0,0  %”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 83., 2015.3.27., 11. o.
         
         
            (2)  A Bizottság (EU) 2019/159 végrehajtási rendelete (2019. január 31.) az egyes acéltermékek behozatalára vonatkozó végleges védintézkedések bevezetéséről (HL L 31., 2019.2.1., 27. o.).
         
            (3)  A Bizottság (EU) 2021/1029 végrehajtási rendelete (2021. június 24.) az (EU) 2019/159 bizottsági végrehajtási rendeletnek az egyes acéltermékek behozatalára vonatkozó védintézkedés meghosszabbítása érdekében történő módosításáról (HL L 225I., 2021.6.25., 1. o.).
         
            (4)  A Bizottság (EU) 2019/1382 végrehajtási rendelete (2019. szeptember 2.) védintézkedések hatálya alá tartozó acéltermékekre vonatkozóan dömping- és szubvencióellenes intézkedéseket bevezető rendeletek módosításáról (HL L 227., 2019.9.3., 1. o.).
         
            (5)  A Bizottság (EU) 2021/1100 végrehajtási rendelete (2021. július 5.) a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 238., 2021.7.6., 32. o.).